CELEX: 62016CN0478
Language: et
Date: 2016-09-02 00:00:00
Title: Kohtuasi C-478/16 P: Euroopa Intellektuaalomandi Ameti 2. septembril 2016 esitatud apellatsioonkaebus Üldkohtu 29. juuni 2016. aasta otsuse peale kohtuasjas T-567/14: GROUP versus EUIPO – ILIEV (GROUP COMPANY TOURISM & TRAVEL)

13.3.2017   
            
            
               ET
            
            
               Euroopa Liidu Teataja
            
            
               C 78/7
            
         Euroopa Intellektuaalomandi Ameti 2. septembril 2016 esitatud apellatsioonkaebus Üldkohtu 29. juuni 2016. aasta otsuse peale kohtuasjas T-567/14: GROUP versus EUIPO – ILIEV (GROUP COMPANY TOURISM & TRAVEL)
   (Kohtuasi C-478/16 P)
   (2017/C 078/10)
   Kohtumenetluse keel: bulgaaria
   
      Pooled
   
   
      Apellant: Euroopa Intellektuaalomandi Amet (EUIPO) (esindajad: A. Folliard-Monguiral, D. Stoyanova-Valchanova)
   
      Teine menetlusosaline:„Group“ OOD, Kosta Iliev
   
      Apellandi nõuded
   
   
               —
            
            
               tühistada vaidlustatud kohtuotsus;
            
         
               —
            
            
               mõista Üldkohtu menetluses hagejaks olevalt Group OOD-lt välja EUIPO menetluses kantud kulud.
            
         
      Väited ja peamised argumendid
   
   EUIPO esitab kaks väidet: i) rikutud on määruse nr 207/2009 (1) artikli 76 lõiget 2 koosmõjus määruse nr 2868/95 (2) eeskirja 50 lõikega 1 ja ii) rikutud on määruse nr 207/2009 artikli 8 lõiget 4 koosmõjus määruse nr 2868/95 eeskirja 19 lõike 2 punktiga d.
   
      Määruse nr 207/2009 artikli 76 lõike 2 koosmõjus määruse nr 2868/95 eeskirja 50 lõikega 1 rikkumine
   
   
               —
            
            
               Määruse nr 207/2009 artikli 8 lõige 4 sätestab sõnaselgelt neli kumulatiivselt kohaldatavat ja üksteisest sõltumatut tingimust, millest kahte reguleerib liidu õigus ja ülejäänud kahte vastulause esitaja viidatud erinormid. Euroopa Liidu Kohus on sedastanud, et vastulause esitaja peab lisaks tõendamisele, et esineb kaks erinormidest tulenevat tingimust, esitama tõendid ka nende normide sisu kohta. Tegemist on eel– ja iseseisvate tingimustega, mille esinemise puudumist ei ole võimalik apellatsioonikojas parandada juhul, kui vastulause esitaja ei ole vastulausete osakonnale tähtaegselt esitanud teavet asjaomaste õigusnormide kohta.
            
         
               —
            
            
               Selleks et esimest korda apellatsioonikojas esitatud faktilisi- ja õiguslikke asjaolusid saaks pidada kuuluvaks määruse nr 207/2009 artikli 76 lõike 2 koosmõjus määruse nr 2868/95 eeskirja 50 lõikega 1 kohaldamisalasse, peavad need olema asjaomase tingimusega suhtes juba esitatud tõendeid või dokumente selgitavad või täiendavad.
            
         
               —
            
            
               Üldkohus eksis asudes seisukohale, et reeglina kujutab liikmesriigi õiguse kohta teabe esitamine endast nende tõendite täiendamist, mis on juba esitatud seoses määruse nr 207/2009 artikli 8 lõikes 4 nimetatud tingimusega.
            
         
               —
            
            
               Üldkohus jättis põhjendamatult kontrollimata, kas esineb piisavalt lähedane või üleüldse mingi seos apellatsioonikojale liikmesriigi õiguse kohta esitatud teabe ja vastulausete osakonnale tähtaegselt esitatud tõendite vahel. Kui selline seos puudub, siis tuleb tõendeid käsitleda „uutena“ või „täiendavatena“ vastavalt määruse nr 207/2009 artikli 76 lõikele 2.
            
         
      Määruse nr 207/2009 artikli 8 lõike 4 koosmõjus määruse nr 2868/95 eeskirja 19 lõike 2 punktiga d rikkumine
   
   
               —
            
            
               Üldkohus rikkus määruse nr 2868/95 eeskirja 19 lõike 2 punkti d kinnitades, et liikmesriigi õigusnormide kohta tõendite esitamise kohta puuduvad vorminõuded. Kostja kaitseõiguste tagamiseks inter-partes-menetluses on vajalik järgida kindlaid vorminõudeid.
            
         
               —
            
            
               Lähtudes vormilisest järjepidevusest tuleb analoogia alusel kohaldada kaubamärgi registreerimisel tõenditele kohaldatavaid nõudeid (eeskirja 19 lõike 2 punkti a alapunkt i) nende tõendite suhtes, mis puudutavad liikmesriigi õigusnorme, mis annavad registreerimata kaubamärgile õigusmõju.
            
         
      (1)  Nõukogu 26. veebruari 2009. aasta määrus (EÜ) nr 207/2009, ühenduse kaubamärgi kohta (kodifitseeritud versioon) (EMPs kohaldatav tekst) (ELT 2009, L 78, S. 1).
   
      (2)  Komisjoni 13. detsembri 1995. aasta määrus (EÜ) nr 2868/95, millega rakendatakse nõukogu määrus (EÜ) 40/94 ühenduse kaubamärgi kohta (EÜT L 303, lk 1; ELT eriväljaanne 17/1, lk 189).